Di dalam nama orang Melayu, tiada nama keluarga. Nama *Raja Mohamad Nor* merupakan nama bapa, dan orang berkenaan harus dirujuk oleh nama yang diberikan, *Raja Mohamad Affandi*.

Yang Mulia Jeneral Raja Tan Sri **Mohamed Affandi Bin Raja Mohamed Noor** (Jawi: راج محمد اففند راج محمد نور; lahir 20 Jun 1958, di Besut) adalah seorang pegawai kanan tentera Malaysia, bekas Panglima Tentera Darat (*PTD*) dan mantan Panglima Angkatan Tentera (*PAT*).

Kehidupan awal dan pendidikan
-----------------------------

Raja Mohamed Affandi telah dilahirkan dari keluarga berketurunan diraja pada 20 Jun 1958, di Kampung Raja, Besut, Terengganu.

Beliau menerima pendidikan rendah di Sekolah Kebangsaan Kampung Raja (SKKR) di Kg Raja, Besut, dan di Sekolah Menengah Sultan Ismail. Beliau kemudian mengikuti latihan sebagai Bakal Pegawai Kadet di Pre-Officer Cadet Training Unit (Pre-OCTU) Sekolah Pegawai Kadet di Kem Sebatang Karah, Port Dickson sebelum meneruskan latihannya sebagai Pegawai Kadet di Maktab Tentera Diraja, Sungai Besi. Beliau telah ditauliahkan sebagai Leftenan Muda (*Second Lieutenant*) pada 11 Mei 1976 di dalam Rejimen Askar Melayu DiRaja.

Beliau meneruskan pengajiannya semasa masih dalam perkhidmatan. Beliau memperolehi Master in Defence Studies dari Universiti New South Wales (Australia) dan Master of Science in Defence dan Strategic Studies dari Universiti Quaid-i-Azam (Pakistan).

Kerjaya tentera
---------------

Jeneral Tan Sri Raja Mohamed Affandi terlibat secara langsung dalam Insurgensi Kedua Tanah Melayu semasa zaman mudanya sebagai pegawai tentera. Beliau memimpin unitnya sebagai Ketua Platun dan kemudian sebagai Ketua Kompeni yang menentang pemberontak komunis. Beliau meneruskan kerjaya tenteranya sebagai Pembantu Ketenteraan kepada Timbalan Panglima Tentera Darat, Ketua Jurulatih di Pusat Latihan Asas Tentera Darat (PUSASDA), Pegawai Memerintah Batalion Ke-18 Rejimen Askar Melayu DiRaja (18 RAMD), Pegawai Staf 1 Bahagian Keselamatan Negara, BKN,(sekarang Majlis Keselamatan Negara Malaysia), Pegawai Staf 1 Tadbir di Cawangan Sumber Manusia Tentera Darat, Ketua Staf Markas 3 Divisyen, Assisten Ketua Staf Perancangan dan Pembangunan serta Panglima 2 Divisyen.

Beliau telah dinaikkan pangkat ke Leftenan Jeneral pada 2 Jun 2008 dan memegang jawatan Panglima Medan Tentera Darat. Pada 31 Oktober 2009, beliau ditugaskan sebagai Ketua Staf Markas Angkatan Tentera Malaysia. Beliau kemudian dinaikkan pangkat ke Jeneral pada 15 Jun 2013 dan pada masa yang sama memegang jawatan Panglima Tentera Darat (*PTD*).

Dengan pengalaman luasnya dalam pelbagai jawatan Pemerintahan dan Pegawai Staf, beliau telah diberi kepercayaan untuk memegang jawatan Panglima Angkatan Tentera (*PAT*) yang Ke-19 pada tanggal 16 Disember 2016, menggantikan Jeneral Zulkifeli Mohd Zain yang bersara daripada Angkatan Tentera.

Penghargaan
-----------

Antara anugerah kebesaran tentera, persekutuan dan negeri yang dikurniakan kepada Jeneral Tan Sri Raja Mohamed Affandi adalah PGAT PMN PSM PJN SSAP SPMT SPMP SPMS SPTS SPMK SPKK DPPN DCSM PSAT DGMK DSDK DSAP DMPN PAT JSM SMZ KAT KMN PNBB.

### Anugerah luar negara

* Singapura
	+ - Darjah Utama Bakti Cemerlang (Tentera) (20 Mac 2018)
* Brunei
	+ - Darjah Paduka Keberanian Laila Terbilang Pangkat Pertama (D.P.K.T.) yang membawa gelaran *Dato Paduka Seri* (15 Julai 2017).

Keluarga
--------

Jeneral Tan Sri Raja Mohamed Affandi telah berkahwin dengan Puan Sri Norlida binti Hj Abdul Mubin dan dikurniakan 3 orang anak perempuan dan seorang anak lelaki.

Rujukan
-------

1. 1 2 3 4 5 6 7  "Profil Panglima Angkatan Tentera". *Malaysian Armed Forces HQ (MAFHQ) Portal*. 6 October 2017. Diarkibkan daripada yang asal pada 2020-01-16. Dicapai pada 2018-05-07. Cite has empty unknown parameter: `|dead-url=` (bantuan)
2. ↑  Saat, Abdullah Sidek (22 April 2012). "Sejarah Negara Besut". *Falahiah*. Cite has empty unknown parameter: `|dead-url=` (bantuan)
3. ↑  Md. Yusof, Mohd. Azraie (22 June 2016). "Raja Mohamed Affandi Panglima ATM baharu". *Utusan Malaysia*. Diarkibkan daripada yang asal pada 2018-06-24.
4. ↑
5. ↑  "Seramai 35 orang menerima Bintang Kebesaran NBD". *Pelita Brunei*. 15 Julai 2017. Dicapai pada 24 Jun 2018.

  


| Persondata |
| --- |
| Nama | Raja Mohamed Noor, Raja Mohamed Affandi |
| Nama alternatif |  |
| Pemerihalan ringkas | Malaysian Army commander |
| Tarikh kelahiran | 20 Jun 1958 |
| Tempat kelahiran | Besut, Terengganu, Malaysia |
| Tarikh kematian |  |
| Tempat kematian |  |